|  |  |
| --- | --- |
| Numri i lëndës: | 2018:021863 |
| Datë: | 07.02.2019 |
| Numri i dokumentit: | 00220475 |

**P.nr. 1220/17**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit V.H. nga P., me vendbanim në fshatin L. K-P., për shkak të veprës penale shpërdorimi i pasurisë se huaj, nga neni 330 par.5 e lidhur me par. 1 të KPRK-së, e sipas aktakuzës së PTH –së në Pejë, PP/II.nr. 2486/2017, të dt.29.11.2017, pas mbajtjes së shqyrtimit fillestar, të dt. 05.02.2019, në prezencë të Prokurores se shtetit Suada Hamza të pandehurit V.H. , në të njëjtën ditë mori dhe publikisht shpalli, ndërsa me dt. 06.02.2019 përpiloi këtë:

**A K T GJ Y K I M**

I pandehuri

**V.H., i biri i Y. dhe nënës E., e gjinisë S., i lindur me dt. ......, në P., me vendbanim në fshatin Ll. K-P., identifikohet në bazë të lnj.nr. personal ........, ka të kryer shkollën e mesme, me profesion – këngëtar, i pamartuar, i gjendjes së mesme ekonomike, me nr. tel. ......, shqiptar, shtetas i R. së Kosovës, mbrohet në liri.**

**ËSHTË FAJTOR**

**Për shkak se:**

1. Me dt. 17.08.2017, ne kohë te pacaktuar ne P., ne rr.” ......” ne hyrje te hotel “.....” me qellim te përfitimit te kundërligjshëm te dobisë pasurore, përvetëson pasurinë e luajtshme te dëmtuarit A.D., ne atë mënyrë qe i pandehuri pasi qe vëren një telefon te llojit “Samsung Galaxy” 5 me ngjyre te bardhe , me numër ........, e merr ne posedim shokut te tij R. K., ku nëpërmes Kompanisë se telefonisë “Ipko”, është siguruar numri i IMEI-të,

-me çka ka kryer vepër penale shpërdorimi i pasurisë se huaj nga neni 330 par. 5 e lidhur me par. 1 te KPRK-së.

Andaj, gjykata konform nenit 7, 41,42,43,46, 49 par. 1 pika 1.1, 50, 51, 52, 73, 74, 75 par.1, nën par. 1.3, nenit 330 par. 5 e lidhur me par. 1 te KPRK-së, dhe nenit 365 të KPP-së të pandehurit i shqipton:

**DËNIM ME GJOBË DHE DENIM ME KUSHT**

Ashtu që të akuzuarit të lartcekur i përcaktohet

* I. Dënimi me gjobë në shumë prej 200 (dyqind) euro, të cilin dënim obligohet që ta paguaj me se largu ne afat prej 15 ditësh, pas plotfuqishmërisë se aktgjykimit, dhe
* II. Dënim me burg në kohëzgjatje prej tre (3) muaj, mirëpo ky dënim nuk do te

ekzekutohen në rast se i pandehuri brenda periudhës një (1) vjeçare nuk kryen ndonjë

vepër të re penale.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg në kohëzgjatje prej 10 ditësh ku një ditë burg do ti llogaritet 20 euro.

I pandehuri obligohet në paguarjen e shpenzimeve procedurale për paushallin gjyqësor shumën prej 20 (njëzet) €, në afat prej 15 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 15 ditësh pas plotfuqishmërisë së këtij aktgjykimi.

I dëmtuari A. D. nga fshati K. K- . për realizimin e kërkesës pasurore juridike, udhëzohet në kontest civil.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr.2486.2017 kundër të pandehurit V.H. për shkak të veprës penale shpërdorimi i pasurisë se huaj nga neni 330 par. 5 e lidhur me par. 1 te KPRK-së.

Konform nenit 245 të KPP-së me dt. 05.02.2019, është mbajtur seanca e shqyrtimit fillestar dhe bazuar ne dispozitën e nenit 244 të KPP-së, është konstatuar se prokurori i shtetit, ka përmbushur detyrimet që kanë të bëjnë me zbulimin e provave.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroj se i ka kuptuar këto të drejta dhe ka shtuar se për mbrojtës nuk ka nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftua për rëndësinë dhe pasojat e pranimit të fajësie.

I pandehuri e ka pranuar fajësinë për veprat penale të cilat i vihen në barrë, i vetëdijshëm për pasojat e pranimit të fajësisë, pranimin e ka bërë vullnetarisht, pa presion nga askush. Gjyqtari i vetëm gjykues, ka marrë mendimin nga Prokurori i Shtetit, i cili është pajtuar me pranimin e fajësisë nga i pandehuri, nga se pranimi i fajësie është bërë në mënyrë vullnetare, dhe pasi që i pandehuri e ka kuptuar natyrën e veprës penale, ku pranimi i fajësisë mbështetet edhe në provat materiale të cilat prokurori ia ka bashkangjitur aktit akuzues.

Gjyqtari i vetëm gjykues, pasi qe u bind se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së , pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i oficerit S. B. #9336 i dt. 17.08.2017, deklarata e te dëmtuarit A. D. e dhënë ne stacionin policor ne Pejë me dt. 17.08.2017, raporti informues i Kompanisë se Telefonisë “Ipko” me seli ne Prishtine, deklarata e dëshmitarit R. K. e dhënë ne stacionin policor ne Pejë me dt. 20.10.2017, e datës 03.08.2013, deklarata e et dyshuarit V.H. e dhëne ne stacionin policor ne Pejë me date 20.10.2017, si dhe shkresa te tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit V.H. , qëndrojnë të gjitha elementet e veprës penale, shpërdorimi i pasurisë se huaj nga neni 330 par. 5 e lidhur me par. 1 te KPRK-së.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për te pandehurin, gjykata mori sjelljen korrekte në gjykatë, gjatë shqyrtimit fillestar, pranimin e fajësisë, sinqeritetin deklarues, keqardhjen e shfaqur nga i pandehuri, si dhe faktin se i njëjti më parë nuk ka qenë i dënuar, ndërsa rrethana rënduese nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar shpenzimet procedurale, për paushallin gjyqësor në shumë prej 20 (njëzet) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarin e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM**

**P.nr. 1220/17 dt. 06.02.2019**

**Bashkëpunëtore Profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate